AlexejDobrolubov/national_council_slovak_2010 huggingface dataset:
18. schôdza NR SR - 3.deň - A. dopoludnia
Dátum: 2020-11-26
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

62. Pán Drdul, to vážne, to vážne? To vážne stačí dať poznámku: „Vy klamete!“ a nepovedať nič? To, to je už čo za úroveň? (Povedané so smiechom.) Však vy ste ešte horší jak váš stranícky šéf Matovič. To sa nehnevajte, povedať vetu: „Klamete!“ a nedať žiadny argument, to tu ešte nebolo. Hanbite sa, fakt sa hanbite. Pán Kašper, ja viem, že vy budete za SME RODINA bojovať a zase hovoriť o nejakých klamstvách. Ja používam fakty - vecné, jasné - všade v diskusiách aj tu. (Smiech v sále.) A keď vy hovoríte... A keď vy hovoríte, že nie, že tu budú len buď deti mať obedy zadarmo, alebo bude ten daňový bonus, vy vôbec nevidíte tú bublinu, o ktorej sme tu hovorili a ktorú tu nikto nespochybnil a ktorú vygenerovali, hovorím, štátne inštitúcie, tak kto tu klame, klamete tu vy a ste smiešny. Pán Šefčík, ja už vás nechám v tom vaše svete, fakt vy už (povedané so smiechom) zachádzate do takých vecí, že niekto sa tu vyviezol na chrbte niekoho. Tak chcem vám oznámiť, keď už musíte byť taký osobný, že ja som mal 62-tisíc preferenčných krúžkov z 9. miesta, pozrel som si, pán Šefčík, tie vaše, tak potom (povedané so smiechom) sa pozrime na... (Reakcie z pléna.) Áno, áno, áno. A pozrite sa na svoje, pozrite sa na svoje preferenčné krúžky, a keď chce hovoriť, kto na koho chrbte sa tu vyviezol, založte si, skúste politickú stranu a uvidíme, ako vás ľudia majú radi. O čo ma viac mrzí, že ste nazvali 13. dôchodok a obedy zadarmo somarinami. Tak pre vás to možno somarina je, pre nás nie. A, pán Kremský, že... Ako ste to? Že vy keď hovoríte o nejakých klamstvách, že ešte vyššiu cenu pre mnohé deti znamená obedy zadarmo. Vy ste fakt neskutočný. Vy hovoríte o nejakom klamaní a potom poviete takúto super sprostosť. Hovoríte tu o kradnutí, tak sa pozrite na vaše antigénové testy pre trnavskú firmičku od Igora Matoviča. To koho tu chcete akože, koho tu chcete oblbnúť?! Zrovna zo všetkých firiem na celom svete, ale na Slovensku len zrovna trnavská firmička napojená na pána Matoviča. Nebuďte smiešny s tými už krádežami, už niečo hovorte no... (Prerušenie vystúpenia časomerom.)
16. schôdza NR SR - 2.deň - A. dopoludnia
Dátum: 2020-10-21
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

75. No, vidím, že páni zo SME RODINA a dámy sú trochu nervózne, keď im to stále pripomíname, to ich hlasovanie, Dušan, a máš pravdu, že my sme predsa s pánom ministrom viedli polemiku o tom, či hlasovali, alebo nehlasovali za tento návrh zákona. Ja som identifikoval, že zaňho bol len predseda hnutia, ale pán minister ma dokonca opravil, že pravdepodobne boli všetci. Takže keď tu niekto prejavoval nejaké rozhorčenie z našich kolegov zo SME RODINA, tak pán Jarjabek reagoval presne na to, čo som hovoril. A musím teda fakt doplniť a zopakovať, pretože toto budeme opakovať stále, toto je jednoducho fakt, že pri všetkých sociálnych opatreniach ste sa otočili o 180 stupňov, vy v SME RODINA, vy konkrétne. Vy ste hlasovali za 13. dôchodok z našej dielne, vy ste hlasovali za obedy zadarmo, vy ste hlasovali za minimálnu mzdu, hlasovali ste za dôchodkový strop, ktorý teraz idete meniť, a hlasovali ste aj za tú minimálnu penziu. Hovorím, minimálne pán Kollár, lebo chcem byť korektný a presný, takže toto je fakt. Pred voľbami ste jednoducho svojich voličov oklamali, vy ste za to hlasovali a teraz z pozície ministra práce všetko rušíte. Pán Kollár povedal vetu: Nikdy nebudem súčasťou takej vlády, ktorá bude rušiť sociálne opatrenia z dielne predchádzajúcich vlád. A teraz to robíte, rušíte to a musí to tá verejnosť vedieť, či sa na nás hneváte, alebo nehneváte, musí to tá verejnosť – a zvlášť vaši voliči – vedieť. Ďakujem pekne.
16. schôdza NR SR - 1.deň - B. popoludní
Dátum: 2020-10-20
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

142. Pani kolegyňa, ja fakt netuším, o akej nule hovoríte, ja aspoň trošku, aspoň trošku presnosti do argumentácie, ale ideme po poradí. Pán Viskupič, my sme niekedy hovorili o 13. dôchodku? My sme hovorili o vianočnom príspevku, príspevku zo štátneho rozpočtu, takže netuším, kde ste vy zobrali, že sme hovorili o dôchodku. Ale my sme ten dôchodok schválili a teraz pán minister namiesto toho dôchodku ide dávať sociálnu dávku a drzo to nazýva 13. dôchodkom. To je ten rozdiel medzi nami a vami! Ide to zobrať a ešte to nazýva aj 13. dôchodkom. Oblbuje proste tých seniorov. To je fakt neslušné. A, pani kolegyňa, keby nebolo dôchodkového stropu, ktorý sme my zaviedli, tak by ani nevznikla situácia s tými ženami diskriminovanými, pani kolegyňa. Keby nebolo dôchodkového stropu, nikto by neriešil tie ženy. Až to vystálo potom, čo sme my spolu so SME RODINA a vtedajšou koalíciou presadili dôchodkový strop. A viete, kto bol proti, pani kolegyňa, dôchodkovému stropu? OĽANO, ktorého súčasťou ste vy. Takže čo to tu vy vôbec tárate o tých ženách?! Keby nebolo nás, tak tento problém ani nie je. A druhú vec, ktorú vám chcem pripomenúť, že pán Krajniak, teraz ste tak tie ženy vyriešili, ale už má pripravenú reformu dôchodkového systému. No a viete, čo je jej súčasťou? Aj zrušenie dôchodkového stropu. A viete, čo sa môže stať? Že aj tie ženy, prídu o to, čo ste im teraz dali, takže bol by som veľmi pokojný a hlavne veľmi presný, pani kolegyňa. Keď už sa chcete zapojiť do diskusie, mali by ste si aspoň trošku naštudovať tieto veci.
16. schôdza NR SR - 1.deň - B. popoludní
Dátum: 2020-10-20
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

98. No, pán kolega, nejak ste začali naozaj tak moralizovať na úvod toho svojho slova a som to pochopil trochu ináč, a nieže len upozorňujete na to, aby sme nekonšpirovali v pléne alebo aby niektorí tí príčetnejší si na to dávali pozor, ale ja som to pochopil tak, že teda vám prekáža tá neslušnosť v niektorých vyjadreniach. Aj mne, pán poslanec, len chcem vám pripomenúť, že bol to váš pán premiér, ktorý okrem iného tu v tomto pléne hovoril o mydlení barana, a všetci ste mu tlieskali, koaliční poslanci. Čiže keď už, tak si to, pozametajte si pod vlastným prahom a pozrite sa do zrkadla a potom začnite hovoriť o nejakej slušnosti. A to už, pán Kremský, vám nepripomínam ani predchádzajúce volebné obdobie, myslím, že ste tu neboli, čo pán súčasný premiér predvádzal v tomto pléne. A teraz k veci. Vy hovoríte, že my si dovolíme žiadať pána ministra o stiahnutie tohto zákona v zmysle, že čo si to dovoľujeme, tak aj vám chcem, pán Kremský, pripomenúť, že pán minister Krajniak hlasoval za ten automat. Takže neviem, čo je na tom, že mu to pripomíname. Po ďalšie. Opäť vyťahujete tú istú mantru, ktorú spomínajú vždy pravicoví politici, že zvyšovanie minimálnej mzdy sa bude znižovať alebo zvyšovať nezamestnanosť a znižovať zamestnanosť a dokonca tu pozabíjame tých ľudí v regiónoch a, a fabriky padnú a podobne. Tak keď rád hovoríte o faktoch, tak si pozrite za posledné roky, ako to bolo, že čím viac sa zvyšovala minimálna mzda, a tým, tým viac sa zvyšovala aj zamestnanosť. Nehovorím, že to má priamy súvis, ale určite nemá priamy súvis a všetci to už potvrdili vrátane týchto faktov, že, že zvyšovanie minimálnej mzdy nemá vplyv na prepúšťanie ani nič podobné, tak keď rád hovoríte o faktoch, tak hovorte presným jazykom. Ak niekto bude teraz prepúšťať ľudí, tak len kvôli vašej slabej finančnej pomoci, pretože tá je naozaj až... (Prerušenie vystúpenia časomerom.)
16. schôdza NR SR - 1.deň - B. popoludní
Dátum: 2020-10-20
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

51. Pán kolega, ďakujem na vašu, za vašu faktickú poznámku. Ja si tiež, rovnako ako vy, uvedomujem, že sme v kríze nielen pandemickej, ale aj ekonomickej. Ale na druhej strane vieme, že je veľa miliárd voľných na účtoch vlády. A vieme aj také veci, že bankám dokázala dať, darovať doslova 380 mil. eur, a preto nerozumiem pri kombinácii týchto dvoch faktorov, ktoré som pomenoval, prečo je potrebné brať tým, ktorí to najviac potrebujú, to znamená nízkopríjmovým ľuďom, ako aj dôchodcom.
59. schôdza NR SR - 1.deň - B. popoludní
Dátum: 2022-02-25
Poslanec: Taraba, Tomáš (-)
Druh vystúpenia: Vystúpenie s faktickou poznámkou

159. Zneužili ste covid na presadzovanie zákonov, ktoré z Úradu verejného zdravotníctva urobili priam všemocnú totalitnú inštitúciu, dodatočne Ústavný súd bude mať s tým ešte veľa roboty. A teraz vy idete zneužiť ukrajinskú krízu na to, aby ste do zákona v podstate o azylovom konaní prepašovali pošliapavanie práva na názor, na slobodu slova na Slovensku, lebo je jedno, či teda vy idete a plánujete vypnúť napríklad webstránku prezidentského paláca za tie tvrdenia, že vakcína je sloboda. To nebola dezinformácia? Takže myslím si, že je úplne scestné, že vy dokážete ukrajinskú krízu zneužiť na to, aby ste si mysleli, že ovládnete niektoré médiá tým, že ich povypínate. No tak samozrejme, že predovšetkým sú technické riešenia, ako sa to celé obchádzať bude. A myslím si, že je to len úplným prejavom nervozity, ktorá vo vašich radoch v tejto oblasti je. Práve preto opozícia nemá problém so žiadnymi azylovými konaniami pre ľudí, ktorí utekajú z vojnovej oblasti, nemá problém s tým, aby tí ľudia si tu našli rýchlo prácu a podobne. Paradoxne to tam neriešite, ale to by sme potrebovali riešiť, aby vzdelaní emigranti dokázali napríklad začať robiť lekárov, inžinierov a podobne, to tam neriešite. Ale to, čo idete riešiť, aby ste popierali slobodu slova na Slovensku a likvidovali vám nepohodlné médiá. To netreba ani viac komentovať, zato sa len treba proti tomu postaviť.
59. schôdza NR SR - 1.deň - B. popoludní
Dátum: 2022-02-25
Poslanec: Taraba, Tomáš (-)
Druh vystúpenia: Vystúpenie s faktickou poznámkou

109. Pani ministerka kultúry, chcem sa vám ospravedlniť za vašich mužských kolegov, ktorí nenabrali odvahu tento zákon, totalitný zákon z Čínskej ľudovej demokratickej republiky predložiť, aby tento zákon ste prišli obhajovať vy? Je nepredstaviteľné, že vy idete zneužiť ukrajinskú krízu, ľudí, ktorí potrebujú teraz pomoc v zrýchlenom azylovom konaní, vy pichnete do azylových vecí zákon, ktorým chcete umlčať médiá, ktoré vás kritizujú. Ja som sa včera verejne pýtal, že koľko bude Hegerovej vláde trvať, kým zneužije ukrajinskú krízu na potláčanie ľudských práv a slobôd na Slovensku. A mňa to úplne šoklo, že do 24 hodín ste to urobili. Veď to je, to je, to nikde vo svete toto takýmto tempom nejde. No a práve (reakcia z pléna) a práve preto, áno, v tomto ste veľmi dobrí, v tomto ste veľmi dobrí, dneska sa končí núdzový stav, to znamená, potrebujete niečo iné, pretože v normálnej oblasti vy neviete štát riadiť. A pokiaľ ide o tie azylové veci, samozrejme, že to podporujeme. Dokonca by som odporúčal ísť ďalej. Tam bude veľmi veľa ľudí, ktorí budú emigrovať z Ukrajiny a treba ich veľmi rýchlo napríklad dať do nášho pracovnoprávneho procesu. Konečne možno naplníte tých lekárov, ktorých ste povyháňali zo zdravotníctva. To znamená, skôr si myslím, že tam treba urýchliť pracovnoprávne vzťahy, pretože hádam tí ľudia tu nebudú len tak pozerať na strop. Takže tieto veci by som oddelil. A pokiaľ ide o tieto vaše nedemokratické chúťky, potláčať stále nejakú slobodu slova a presadzovať tu zákony na zatváranie ľudí len preto, aby ste naplnili prianie jednej pani, ktorá povedala, že na Slovensku treba vypnúť internet, vlastne nie vám, ale opozícii, tak robte to aspoň na schôdzi, kde zavoláte opozíciu. Tu nie sú poslanci preto, lebo sa dozvedeli polhodinu pred touto schôdzou, že vôbec sa koná.
59. schôdza NR SR - 1.deň - B. popoludní
Dátum: 2022-02-25
Poslanec: Taraba, Tomáš (-)
Druh vystúpenia: Vystúpenie s faktickou poznámkou

36. Vážený pán Osuský, zaujímala ma tá paralela, že pre vás teda Putin je Hitler. A v momente a v momente teda, keď je Hitler, tak si myslím, že poďme to rozpustiť, čo ste veriaci, choďte na spovede, a čo nie, tak sa udobrite s priateľmi, pretože je tretia svetová vojna a končíme. Keď je toto vaša, vy ste nám tu povedali nejakú históriu, ktorá keď sa bude opakovať, tak logicky vyústi do tretej svetovej vojny, pretože keď je Hitler dnes Putin, tak je to Hitler potom s jadrovými zbraňami. A vy poviete, že máme poslať na Ukrajinu viac zbraní. V poriadku, nech sa tí Ukrajinci bijú. Ja viem, že to máte radi, že nech sa tamtí bijú. Len otázka teraz je, my sme dali za 81 miliárd zbraní do Afganistanu, ktoré tam zostali a dnes ich má Taliban. My nie, my nie, my nie. A otázka je a otázka je teraz, že to je síce fajn hovoriť, že vy sa, vy sa bite. (Reakcia z pléne.) Choďte sa prihlásiť tam! (Reakcia z plénu. Zaznievanie gongu.) Práve ma nazval debilom. (Reakcia z pléna.) Že sa mám čudovať. Tento primitív ma nazval debilom, tak nech... (Prerušenie vystúpenia časomerom.) Grendel, Gábor, podpredseda NR SR Páni poslanci, ešte raz vás prosím, aby ste to fakt nerobili. Vráťte, prosím, čas pánovi poslancovi Tarabovi na minútu. Taraba, Tomáš, poslanec NR SR Drahá koalícia, viem, že vy máte problém s opozíciou, preto ste zvolali túto schôdzu polhodinu predtým. Dali ste vedieť ostatným opozičným. Môžte si byť istí, že vám to ukážeme, že žiadna pozvánka nebola. Viem, že by ste radi nás umlčali, aby sme nemohli sa ani vyjadrovať, práve preto ste si sem dali zákon o tom, aby ste vypínali ľuďom internety, ale ste na veľkom omyle, ak si myslíte, že my sa tu vyjadrovať nebudeme. Takže ešte raz chcem povedať aj napriek tomu, že tu kážete, chcem sa vás spýtať teda, že aká iná je vaša stratégia okrem toho, že hovoríte, hoďte im zbrane, nech sa pobijú. Nech sa pobijú. Pretože ten vývoj môže byť aj taký, že tie zbrane možno skončia teda v rukách toho Hitlera.
59. schôdza NR SR - 1.deň - B. popoludní
Dátum: 2022-02-25
Poslanec: Taraba, Tomáš (-)
Druh vystúpenia: Vystúpenie s faktickou poznámkou

14. Vážená pani Záborská, útok Ruska na Ukrajinu je porušením medzinárodného práva a vy ste povedali pred chvíľkou, že Slovensko vždy stálo na strane medzinárodného práva, a poďakovali ste vládam Slovenskej republiky, že to tak bolo. A toto ma prekvapuje, pretože Slovenská republika bola zainvolvovaná v dvoch vážnych porušení medzinárodného práva, a to bolo akcia v Iraku, ktorá stála 300-tisíc kresťanov životy, tak sa vás pýtam, že... (Reakcia z pléna.) No rozpra... (Zaznievanie gongu. Vstup predsedajúceho.) Grendel, Gábor, podpredseda NR SR Pán poslanec Pročko, poprosím vás, aby ste nevykrikovali. Taraba, Tomáš, poslanec NR SR A druhá akcia, ktorá tiež nemala mandát OSN, bola, bolo bombardovanie Juhoslávie. To znamená, a v týchto akciách Slovensko bolo zainvolvované a mali sme tam vojakov a tie prelety sme dohodli. To znamená, ja si myslím, že by sme mali odsúdiť akékoľvek porušovanie medzinárodného práva, tak ako sa tomu deje teraz na Ukrajine, pretože to je porušovanie medzinárodného práva, a rovnaké porušovanie medzinárodného práva, kde sa deje ktokoľvek, pretože malé štáty, ako je Slovensko, sú bytostne odkázané na to, aby sa medzinárodné právo rešpektovalo, pretože my si to silou vynútiť nevieme. To znamená, to, tu plne súhlasím, že to je naše základné, bytostné právo a požiadavka, pretože ak medzinárodné právo nebude platiť, tak veľkí vyhrávajú a malí trpia. Takže to len taká poznámka k tomu. Ďakujem.
55. schôdza NR SR - 10.deň - A. dopoludnia
Dátum: 2022-02-17
Poslanec: Taraba, Tomáš (-)
Druh vystúpenia: Vystúpenie s faktickou poznámkou

101. Po vystúpení pani ministerky som si utrel trošku slzu, pretože toto bolo obyčajné finančné vydieranie poslancov, tak ako ste si to nastavili na celý váš ten plán záchrany Slovenska. Dali ste tam veci, o ktorých dobre ste vedeli, že neprejdú parlamentom, ale dali ste ich tam, aby ste teraz nás vydierali, že keď to neschválime, tak nedostanete peniaze. Pani ministerka, vystúpili ste tu ako hlava realitného biznisu. (Prerušenie vystúpenia predsedajúcim.) Laurenčík, Milan, podpredseda NR SR Prosím, reagujte na pána predsedu Kollára a nie na pani ministerku. (Povedané súbežne s rečníkom.) Taraba, Tomáš, poslanec NR SR Ľudia nepotrebujú... (povedané súbežne s predsedajúcim). A on ju spomínal. Ľudia a nikto nepotrebuje rozumieť pod súdnou mapou zmeny budov súdov. Zmeny budov súdov sú realitný biznis. Ak treba niekde klimatizáciu, sú aj mobilné jednotky. Choďte do nemocníc, kde tam chýbajú všade klimatizácie, a všade to takto na Slovensku vyzerá. Otázka č. 1 nie je, kde je klimatizácia, ale ako tie súdy fungujú. Ak budeme vidieť, ak budeme vidieť, že sudcovia povedia, že áno, toto sú zmeny, ktoré sú potrebné, ale doteraz sú všetci sudcovia ignorovaní, tak potom ako opozícia sa o tom môžeme baviť. Toto nepodporíme.
55. schôdza NR SR - 9.deň - B. popoludní
Dátum: 2022-02-16
Poslanec: Taraba, Tomáš (-)
Druh vystúpenia: Vystúpenie v rozprave

41. Vážený pán predsedajúci, ďakujem za slovo. Dámy a páni, v mene poslancov Filipa Kuffu, Štefana Kuffu a mňa, teda Tomáša Tarabu, predkladám zmenu zákona č. 577/2004 Z. z., ide o zákon o rozsahu zdravotnej starostlivosti uhrádzanej na základe verejného zdravotného postenia a o úhradách za služby súvisiace s poskytovaním zdravotnej starostlivosti, a síce v tom bode, že v § 8a, ktorý znie: Paragraf 8a sa dopĺňa nasledujúcim spôsobom: 1. Rozsah zdravotnej starostlivosti uhrádzanej na základe verejného zdravotného poistenia podľa tohto zákona a výška úhrady za služby súvisiace s poskytovaním zdravotnej starostlivosti podľa tohto zákona zostávajú zachované v plnom rozsahu a výške podľa tohto zákona aj pre osoby, ktoré nie sú očkované proti ochoreniu COVID-19. Čl. II Tento zákon nadobúda účinnosť pätnástym dňom od jeho vyhlásenia v Zbierke zákonov Slovenskej republiky. Ďakujem pekne, pán predsedajúci, prosím, otvorte všeobecnú rozpravu, do ktorej sa hlásim ako prvý. Ďakujem.
55. schôdza NR SR - 9.deň - A. dopoludnia
Dátum: 2022-02-16
Poslanec: Taraba, Tomáš (-)
Druh vystúpenia: Vystúpenie s faktickou poznámkou

80. Drahí kolegovia, podľa mňa netreba sa tuto teraz sadnúť na lep pánovi Gyimesimu, pretože aj maďarskí politici na Slovensku potrebujú hľadať identitu svoju pred voličmi. Maďarská menšina je totálne sklamaná z maďarskej politiky na Slovensku. Z tých reprezentantov, ktorí veľmi často v tej vláde boli, vidíme na juhu Slovenska, žiaľ, sú tam lokality, Gemer a podobne, ktoré si nezaslúžia vyzerať tak, jak vyzerajú. Samozrejme, že za tú životnú úroveň, ktorá mohla byť na juhu Slovenska oveľa vyššia, môžu maďarskí politici, ktorí vo vláde nevyužili ten potenciál, takže toto je už taká posledná nejaká, vždy, by som povedal, že začneme rozprávať, že tú sú nejaká druhá kategória, a možno sa niekto chytí a vyvolá to vášne, práveže vôbec nie, odporúčam všetkým vám ísť na juh Slovenska, rozprávať sa s tými ľuďmi, taký dopyt, aký tu bol, alebo ochota voliť aj slovenské strany medzi touto menšinou tu ešte nikdy nebola, pretože to sklamanie je naozaj enormné. No a čo sa týka argumentovania toho, že maďarská menšina by mala byť nejaká druhotriedna, veď tomuto neverili, týmto príbehom ani v časoch, kedy to napätie tu bolo úplne iné. Ja by som to, práve naopak, otočme to pozitívne, treba tak ako Nemci a Francúzi sa pohli najďalej po vojne, keď začali pozitívne aspekty zo spoločných dejín, pretože zase, tisíc rokov žiť v spoločnom štáte, ako to bolo, to nemohlo byť iba o negatívach, museli tam byť aj pozitíva. Čelili sme historicky obrovským vpádom Turkov a podobne a myslím si, že tieto veci, treba pozitívne aspekty z dejín dávať do popredia a takéto vyslovene šteky nenávistné, ktoré sa snažia to rozdúchavať, nemajú žiadnu šancu, len treba, aby sme na tie negatíva, samozrejme, nezabudli, ale nezdôrazňovali ich donekonečna. Ďakujem.
55. schôdza NR SR - 9.deň - A. dopoludnia
Dátum: 2022-02-16
Poslanec: Taraba, Tomáš (-)
Druh vystúpenia: Vystúpenie s faktickou poznámkou

68. Pán poslanec Gyimesi, najskôr začnem s tým, s čím ja súhlasím. Maďarská menšina a ľudia hlásiaci sa k akejkoľvek menšine nie sú žiadnym nebezpečenstvom pre slovenský národ. Neevidujem, podľa mňa je úplne očividné, že aj slovenskí politici prešli v tejto oblasti dosť výrazným vývojom za posledných 20 rokov, že nie je žiadna téma, že by niekto atakoval týchto ľudí. Na druhej strane, samozrejme, neexistujú, takéto konštatovanie sa nedá povedať voči všetkým maďarským politikom, že či nemajú predstavu o tom, že ten juh patrí Maďarsku. To, čo si povedal, tam je to realita, že Slováci najviac odoberajú štátne občianstvo Slovákom. Zatiaľ to vyzerá, že naozaj tí, ktorí sa prihlásili k svojim občianstvam v cudzích štátoch, sú to úspešní ľudia, ktorí sa etablovali vonku, je to strata pre Slovensko, ak im dávame najavo, že nechceme s nimi mať nič vlastne dočinenia, nech sa zbavia svojich občianstiev, ale ten problém, ktorý je, že áno, Maďarská republika de facto vôbec nemusí zverejňovať zoznam, komu udelila potajme občianstvo Maďarskej republiky, ale práve preto, práve preto sa dnes nedá ani teoreticky zo strany maďarských politikov argumentovať, že koľko občanov Maďarska žije na území Slovenskej republiky. To znamená, to je úplne jedno, že či tam niekto odovzdáva štátne občianstva, ale nevie to zneužiť na akýkoľvek teoreticky politický boj v zmysle, ktoré, ktorý napríklad vyčíta veľa liberálov dnes Rusku, že rozdalo 600 000 občianstiev Ukrajincom, ktorí sú dnes Rusi, a dnes Rusko môže hovoriť, pozrite, koľko Rusov tam na Ukrajine žije, a my sa musíme o to starať. Takže to je úplne jedno, toto nie je tiež argument, že tak to zlegalizujme, lebo tak či tak sa to rozdáva.
55. schôdza NR SR - 7.deň - A. dopoludnia
Dátum: 2022-02-11
Poslanec: Taraba, Tomáš (-)
Druh vystúpenia: Vystúpenie s faktickou poznámkou

198. Martin, práve si ukázal, v akom totálnom rozklade sú verejné financie. Ani 20 rokov vlády SMER-u by nestihli urobiť ten deficit, čo urobili oni pri všetkých tých kauzách, ktoré nám tu opozícia vtedajšia spomínala. Práve preto je tento návrh zákona jeden z tých správnych krokov, ale pri tých číslach 24 mld. je ako neskutočne úsmevné teraz počúvať, že oni prídu s návrhom na zdanenie elektrární vo výške 50 mil. euro, a tvárime sa, že to je branie bohatým a dávanie chudobným. To je zdaňovať firmu, ktorá ohlasuje už teraz de facto bankrot, takýmito, takýmito smiešnymi peniazmi, nemajú žiaden iný cieľ, len maximálne to, že zrejme sa rozhodol minister hospodárstva cez takéto umelé zásahy zmeniť vlastnícku štruktúru v Slovenských elektrárňach. Keby tu naozaj šlo o to, že chcú brať bohatým a dávať chudobným, tak by museli zdaniť tie banky. A práve bankám dali prvé daňové úľavy, ktoré urobili hneď, ako prišli k moci. Takže presne na tomto to je vidieť. Ak platí tento príbeh, že chcú brať bohatým a dávať chudobným, prídeme s návrhom, s poslaneckým návrhom na to, aby nielen elektrárne, ale teda banky museli platiť, a potom uvidíme, že ako to myslia správne. Takže ja absolútne s tebou súhlasím, že ak sa neprijme poriadok do tých výdavkových stropov a kedy si to tu budú brať ako nejaký proste kalendár na trhanie a rozhadzujú tu naľavo, napravo, a potom Lengvarský, potom Lengvarský nemá problém povedať v SME, denníku v rozhovore, že áno, rozflákali sme stovky miliónov eur na veci, ktoré nefungovali. A tak sa pousmeje, že však pomaly neni toho politického teraz vinníka za to, veď on pri tých rozhodnutiach nebol. Presne takto, takto to tu spravujú. Takže plne podporujem tento návrh zákona.